
ఇద్దరు భారతీయ ఆర్మీ ఆధికారుల మధ్య సాగే సంఘటనల ఆధారంగా నీరజ్పాండే దర్శకత్వం వహిస్తున్న చిత్రం ‘అయ్యారీ’. సిద్దార్థ్ మల్హోత్ర, రకుల్ జంటగా నటిస్తున్నారు. మనోజ్ బాజ్పాయ్, అనుపమ్ఖేర్, నసీరుద్దీన్ షా కీలక పాత్రధారులు. జనవరి 26న ఈ చిత్రాన్ని విడుదల చెయ్యడానికి సన్నాహాలు చేస్తున్నారు. మంగళవారం ట్రైలర్ను విడుదల చేశారు. ‘పేదవాడి వైపు వేలెత్తి చూపకూడదు సర్’ అని నసీరుద్దీన్ షా కన్నీరు పెడుతూ చెప్పిన డైలాగ్ సినిమాపై ఆసక్తిపెంచుతోంది. ‘‘నన్ను, తమ్ముడిని నాన్న ఆర్మీ అధికారిగా చూడాలనుకున్నారు. కనీసం సినిమాతోనైనా ఆయన్ను ఆనందపరచగలిగాను. ఆర్మీ అధికారిగా నా గెటప్ చూసి నాన్న చాలా సంతోషించారు’’ అని సిద్దార్థ్ మల్హోత్ర తెలిపారు.ఇదిలా ఉంటే నితిన్, శర్వానంద్ హీరోలుగా హరీశ్ శంకర్ దర్శకత్వంలో దిల్రాజు నిర్మించే చిత్రంలో రకుల్ కథానాయికగా నటించనుంది.

iddaru bhaarateeya armi aadhikaarula madhya saage sanghatanala aadhaaramgaa neerajpande darsakatvam vahistunna chitram ‘ayyari’. siddarth malhotra, rakul jantagaa natistunnaaru. manoz bajpai, anupamkher, naseeruddin shaa keelaka paatradhaarulu. janavari 26na ee chitraanni vidudala cheyyadaaniki sannaahaalu chestunnaru. mangalavaaram trailarnu vidudala chesaru. ‘pedavadi vaipu veletti chuupakuudadu sar’ ani naseeruddin shaa kanneeru pedutuu cheppina dailag cinemapai aasaktipenchutondi. ‘‘nannu, tammudini naanna armi adhikaarigaa chuudaalanukunnaaru. kaneesam cinimatonaina aayannu aanandaparachagaligaanu. armi adhikaarigaa naa getap chusi naanna chala santoshinchaaru’’ ani siddarth malhotra telipaaru.idila unte nitin, sarvanand heerolugaa hareesh shankar darsakatvamlo dilraju nirminche chitramlo rakul kathaanaayikagaa natinchanundi.